[{"text_idx": "#000000", "text": "Eldonaj\u0302oj, kiuj aperis sub la marko de E@I \u2013 niaj eksterretaj projektoj."}, {"text_idx": "#000001", "text": "Rimarko: La eldonaj\u0302oj aperis komence kiel flanka okupo, kiun ofte instigis la uzantoj de retaj projektoj de E@I (ekz. KD lernu! kaj libro Komputeko). Same plej multaj eldonaj\u0302oj estas rezulto de reta kunlaboro de internacia teamo. Tamen la eldona fako de E@I ig\u0302as pli kaj pli populara kaj en estonteco dau\u0306re kreskos."}, {"text_idx": "#000002", "text": "La Plena Manlibro de Esperanta Gramatiko (PMEG) estas verko por ordinaraj esperantistoj, kiuj volas detale studi la gramatikon, vortfaradon, skribon kaj elparolon de la Internacia Lingvo."}, {"text_idx": "#000003", "text": "La prelegkolekto de la faka evento KAEST 2018 (Konferenco pri Aplikoj de Esperanto en Scienco kaj Tekniko). La kolekto enhavas kontribuojn en du kategorioj: c\u0302eftemaj (8 prelegoj) kaj alitemaj (13 prelegoj)."}, {"text_idx": "#000004", "text": "\u201ctoki pona en 76 ilustritaj lecionoj\u201d estas lernolibro de la minimumisma lingvo tokipono. En 2004 Eliazar Parra Ca\u0301rdenas faris la lernolibron en la hispana kaj post 9 jaroj Marek Blahus\u030c tradukis g\u0302in en Esperanton kaj la organizo E@I eldonis g\u0302in c\u0302e la eldonejo Espero. C\u0302i tiu bela, plenkolora, bunte ilustrita verko estas la unua papera lernolibro de tokipono en la mondo! G\u0302i estis unuafoje ac\u0302etebla dum Somera Esperanto-Studado 2013 en la slovakia urbo Martin, kie g\u0302i akiris por tokipono multajn s\u0302atantojn de diversaj landoj."}, {"text_idx": "#000005", "text": "\u201cModernaj edukaj metodoj kaj teknologioj\u201d estis temo de KAEST 2012 \u2013 la Konferenco pri Aplikoj de Esperanto en Scienco kaj Tekniko organizita de E@I en Modra (Slovakio) de la 15-a g\u0302is la 18-a de novembro 2012. La samnoma prelegkolekto enhavas entute 30 plenajn tekstojn de 22 personoj, en 239 pag\u0302oj. Pri la c\u0302eftemo eblas ene trovi artikolojn de pluraj eminentaj esperantistoj kaj edukistoj, interalie, de Katalin Kova\u0301ts, Zso\u0301fia Ko\u0301ro\u0301dy, Stefan McGill, Stano Marc\u030cek, Zlatko Tis\u030cljar, La\u0301szlo\u0301 Szilva\u0301si. Resumoj disponeblas en tri lingvoj (Esperanto, la slovaka kaj la angla) kaj c\u0302iu preleginto estas prezentita per foto kaj mallonga biografio."}, {"text_idx": "#000006", "text": "La Angla-Esperanta terminaro de komputilaj vortoj revenas \u2013 c\u0302ifoje kun pli ol 7800 terminoj! En dua eldono de la libro aldonig\u0302is 24 novaj pag\u0302oj. \u201cKomputeko estas nemalhavebla praktike orientita verko. G\u0302i estas ric\u0302a kaj g\u0302isdata fonto de terminoj de tre aktuala kaj rapide evoluanta fako.\u201d (Bertilo Wennergren)"}, {"text_idx": "#000007", "text": "\u201cModernaj teknologioj por Esperanto\u201d estis temo de KAEST 2010 \u2013 la Konferenco pri Aplikoj de Esperanto en Scienco kaj Tekniko organizita de E@I en Modra (Slovakio) de la 18-a g\u0302is la 21-a de novembro 2010. La samnoma prelegkolekto enhavas entute 33 plenajn tekstojn de 27 personoj, en 323 pag\u0302oj. Resumoj disponeblas en tri lingvoj (esperanto, slovaka kaj angla) kaj c\u0302iu preleginto estas prezentata per foto kaj mallonga biografio. Enestas ankau\u0306 historio de la arang\u0302oj SAEST/AEST/KAEST (okazantaj ekde 1978) kun plena bibliografio."}, {"text_idx": "#000008", "text": "La libro \u201cDetala lernu!-gramatiko\u201d \u2013 nova verko de la au\u0306toro de PMEG \u2013 Bertilo Wennergren, kiu kreis tiun c\u0302i libron, kiu baze estas mallongigo de PMEG kun parte aliaj gramatikterminoj. La Detala Gramatiko de Esperanto estas perfekta loko por ricevi bonan kaj profundan superrigardon de la lingvo. Formato: A5, 220 pag\u0302oj."}, {"text_idx": "#000009", "text": "Libro \u201cVikipedio por vi\u201d \u2013 Ziko van Dijk, konata (ne nur) en Esperanta medio historiisto kaj vikipediisto au\u0306toris 60-pag\u0302an verkon en A5 formato, kiu eldonig\u0302is en 1000 ekzempleroj. Temas pri detala verko, kiu klarigas la fenomenon Vikipedio kun multaj konsiloj, klarigoj kaj pas\u0302o post pas\u0302o gvidas leganton ig\u0302i facile ne nur uzanto de tiu reta enciklopedio sed g\u0302ia aktiva kontribuanto."}, {"text_idx": "#000010", "text": "Libro \u201cKomputeko\u201d \u2013 dua furora verko de Yves Nevelsteen. La libro enhavas pli ol 7500 terminojn de komputila fako anglo-Esperante en la alfabeta ordo. Papera eldono estas rezulto de la reta projekto \u2013 kiu celas liveri la komputilan terminologion en pluraj lingvoj."}, {"text_idx": "#000011", "text": "Libro \u201cVikipedio \u2013 praktika manlibro\u201d \u2013 au\u0306toro: Yves Nevelsteen (estrarano de E@I). La verko estas utila manlibro por c\u0302iu, kiu interesig\u0302as pri la reta, libera enciklopedio Vikipedio. Temas pri plenkolora, A6-formata, 40-pag\u0302a pos\u0302libreto."}, {"text_idx": "#000012", "text": "Libro \u201cManlibro pri instruado de Esperanto\u201d \u2013 libro eldonita kune kun ILEI, sub la redaktora gvido de Katalin Kovats. Kontribuis al g\u0302i 13 au\u0306toroj. (Aperis jam 3 eldonoj, la 4a eldono estas pretigata). La verko estas rezulto de la projekto \u201cFlugiloj de Malfacila Vento\u201d kaj uzata dum g\u0302iaj seminarioj kiel instru-libro."}, {"text_idx": "#000013", "text": "\u201cMalkovru Esperanton\u201d \u2013 moderna, multlingve eldonita bros\u0302uro pri Esperanto. Informas pri historio de la lingvo, pri g\u0302ia nuntempa uzado, pri gravaj organizoj, okazantaj arang\u0302oj. Formato B5, plenkolora, 24 pag\u0302oj. Eblas libere traduki g\u0302in al pluaj lingvoj c\u0302i tie."}, {"text_idx": "#000014", "text": "La DVD-video Esperanto estas... estas moderna inform-filmo pri Esperanto, dedic\u0302ita al neesperantista publiko. C\u0302efa celo estas prezenti Esperanton kiel vivan, modernan kaj plene funkciantan internacian lingvon kun multaj trajtoj. La filmo havas 43 minutojn kaj 6 partojn, c\u0302iu prezentanta alian aspekton de E-o. Entute la filmo havas voc\u0302-registron en 10 lingvoj kaj subtekstojn en 26! La DVD-video aperis en 2 eldonoj \u2013 dividitaj lau\u0306lingve (versio A kaj B), ambau\u0306 po 2000 pecoj. La filmoj en reta kvalito spekteblas ankau\u0306 c\u0302i tie."}, {"text_idx": "#000015", "text": "La DVD Esperanto elektronike \u2013 la plej ampleksa kaj la plej bunta kompleta materialo pri la internacia lingvo Esperanto. G\u0302i celas du publikojn: al esperantistoj g\u0302i donas amason da interesaj E-materialoj (libroj, artikoloj, muziko...), al neesperantistoj g\u0302i liveras informojn pri Esperanto, kursojn, vortarojn... Jam kvara eldono de la furora disko alportas enhavon en 26 lingvoj, novajn fotojn, librojn, kantojn, gazetojn, projektojn."}, {"text_idx": "#000016", "text": "KD-romo \u201cEsperanto\u201d \u2013 danke al la kunlaboro de E@I kaj urbo Bjalistoko aperis la 10an de septembro en la pola tagj\u0302urnalo \u201cGazeta Wyborcza\u201d g\u0302is nun la plej multnombra E-eldonaj\u0302o elektronika. La kompakta disko kun simpla nomo \u201cEsperanto\u201d estis eldonita en 400.000 ekzempleroj. La disko estas dulingva (pole kaj Esperante) kaj celas prezenti E-on al g\u0302enerala publiko per luda, amuza formo. Kelkaj bildoj de la disko."}, {"text_idx": "#000017", "text": "La KD \u201cLernu!\u201d estas eksterreta plurlingva versio de la retejo lernu! (la disko havis 2 eldonojn \u2013 en la jaroj 2003 kaj 2005). Danke al kunlaboro de la lernu-teamo kun francaj esperantistoj de JEFO estis 2-a eldono presita en kelkmil ekzempleroj kaj vendata kontrau\u0306 nur 2 EUR."}, {"text_idx": "#000018", "text": "Populara c\u0302emizo kun la \u201ckoka-koleca\u201d emblemo kaj teksto: \u201cEsperanto Internacia lingvo \u2013 G\u0302uu g\u0302in!\u201d. Havebla en tri koloroj \u2013 nigra, verda, rug\u0302a, en ambau\u0306 versioj: vira/virina (grandecoj S-XL)."}]